Комплексная праверка адпаведнасці дзейнасці, што ажыццяўляецца арганізацыямі на пляцоўцы будаўніцтва Беларускай АЭС, патрабаванням заканадаўства праведзена з 27 лістапада па 27 снежня 2017 года. У праверцы прынялі ўдзел прадстаўнікі кантралюючых (наглядных) органаў: Дзяржатамнагляду, Дзяржпрамнагляду, Гродзенскага абласнога ўпраўлення МНС, Міністэрства аховы здароўя, Міністэрства прыродных рэсурсаў і аховы навакольнага асяроддзя, Міністэрства ўнутраных спраў і спецыялізаванай інспекцыі Дэпартамента кантролю і нагляду за будаўніцтвам Дзяржаўнага камітэта па стандартызацыі.